וושינגטון (BB-56)
היסטוריית שירות > לאחר המלחמה

לאחר שסיימה את השיפוץ שלה בספטמבר, וושינגטון ערכה ניסויים ימיים, ולאחר מכן תקופה קצרה של אימונים כשהיא מבוססת בסן פדרו, לוס אנג'לס. לאחר מכן היא יצאה לדרך לתעלת פנמה וב-6 באוקטובר הצטרפה ל-TG 11.6 בדרך, לאחר מכן עברה בתעלה והפליגה צפונה למספנת הצי בפילדלפיה. היא הגיעה לשם ב-17 באוקטובר והשתתפה בחגיגות יום הצי ב-27 באוקטובר. בשל היותה מתוכננת להשתתף במבצע מרבד קסמים, מבצע הצי להחזרת אנשי שירות אמריקאים הביתה, וושינגטון נכנסה למספנה בפילדלפיה לשינויים על מנת לשאת כוח אדם נוסף. מקום נוסף סופק על ידי צמצום משמעותי של הצוות, ל-84 קצינים ו-835 מלחים; עם סיום המלחמה, כלי הנשק של האונייה לא היו צריכים צוותי תותחים. העבודה הסתיימה עד 15 בנובמבר, כאשר היא יצאה לדרך לעבר בריטניה. היא הגיעה לסאות'המפטון ב-22 בנובמבר. וושינגטון עלתה על קבוצה של אנשי צבא בסך 185 קצינים ו-1,479 חיילים ולאחר מכן חצתה מחדש את האוקיינוס האטלנטי לניו יורק, שם הוצאה משירות ב-27 ביוני 1947.
היא שובצה לצי העתודה האטלנטי, שבסיסו היה בניו יורק, שם נשארה עד שנות ה-50. החל משנת 1946, אישרה מועצת מאפייני הספינות להסיר חלק מתותחי ה-40 מ"מ מאוניות המערכה מסדרות קרוליינה הצפונית ודקוטה הדרומית שהוצאו משירות. תותחים אלו הותקנו אז על סדרת איווה כאשר הם הופעלו מחדש עבור מלחמת קוריאה. מוושינגטון ושאר אוניות המערכה סוללת תותחי ה-20 מ"מ הוסרו לחלוטין עד אוקטובר 1951. הצי שקל את המודרניזציה של וושינגטון וקרוליינה הצפונית במאי 1954, מה שהיה מספק סוללת נ"מ של 12 תותחי 3 אינץ' (76 מ"מ) בצריחים תאומים. המהירות האיטית של האוניות מנעה מהן לשרת ביעילות עם כוחות המשימה של נושאות המטוסים והצי קבע שמהירות של 31 קשרים (57 קמ"ש) תהיה הכרחית. כדי להשיג זאת, תחנת הכוח תצטרך לספק 240,000 כוחות סוס (180,000 קילוואט) בהדחק הנוכחי; אפילו הסרת הצריח האחורי ושימוש בחלל מחסן התחמושת הזה לדוודים נוספים לא היו מייצרים את הכוח הדרוש. על ידי הסרת כל חגורת השריון, האונייה הייתה דורשת רק 216,000 כוחות סוס (161,000 קילוואט) כדי להגיע למהירות הרצויה, אבל החלק האחורי של האונייה הייתה צריכה להיבנות מחדש באופן משמעותי כדי להכיל את המדחפים הגדולים יותר שנדרשו. הצי שקל את האפשרות להסיר לחלוטין את מערכת ההנעה הנוכחית של האוניות ולהחליפה באותו הסוג שהיה בשימוש בסדרת איווה, שהיו מסוגלות להגיע למהירות של 35 קשרים (65 קמ"ש), אבל לא היה מספיק מקום כדי להתאים למערכת הגדולה יותר. כדי להגיע לאותה מהירות, וושינגטון הייתה צריכה להסיר את כל שריון הצד ואת כל שלושת הצריחים בנוסף לתחנת כוח שמסוגלת להספק של 470,000 כוחות סוס (350,000 קילוואט).
עלות הפרויקט נאמדה בכ-40 מיליון דולר לכל אונייה, נחשב ליקר בצורה בלתי רגילה ולכן הפרויקט נזנח. האונייה נשארה במלאי עד 1 ביוני 1960, אז נמחקה האונייה מרשימות הצי. היא נמכרה לגרוטאות ב-24 במאי 1961. וושינגטון נגררה למחלקת ליפסט של האחים לוריא ופורקה לאחר מכן.
תרשים של סדרת קרוליינה הצפונית
איור של צריח הסוללה הראשי ומבנה הברבטה של סדרת קרוליינה הצפונית
השקת וושינגטון ב-1 ביוני 1940
וושינגטון ב-29 במאי 1941 זמן קצר לאחר כניסתה לשירות ב-15 במאי
וושינגטון יוצאת מניו יורק באוגוסט 1942, בדרך לאוקיינוס השקט
אוניית המערכה היפנית קירישימה, היריבה של וושינגטון ליד גוודלקנל
וושינגטון יורה ירי לילי; שימו לב לגובה הנמוך של קנה התותח
וושינגטון מול הוואי באמצע 1943
דאגלס SBD דונטלס טס מעל וושינגטון ליד איי גילברט
החרטום של וושינגטון ניזוק כבד לאחר ההתנגשות באינדיאנה
וושינגטון מול חופי וושינגטון באפריל 1944
תנועות של כוחות אמריקאים (בשחור) וכוחות יפניים (באדום) במהלך קרב מפרץ לייטה
וושינגטון עוגנת במספנת הצי בפיוג'ט סאונד באפריל 1944
וושינגטון עם אוניות אחרות של קבוצת משימה 38.3 שפעלו מול אוקינאווה במאי 1945
וושינגטון עוברת בתעלת פנמה עם אנטרפרייז באוקטובר 1945